અમદાવાદ: શહેરમાં ટ્રાફિક જામના પ્રશ્નો, હલકી ગુણવત્તાના રોડની સમસ્યા, ઊભરાતી ગટર કે બંધ સ્ટ્રીટલાઈટ જેવી ફરિયાદોની સાથે-સાથે ગંદકીથી પણ નાગરિકો પરેશાન છે. ચોમાસામાં તો ગંદકીના કારણે મચ્છરોનો ઉત્પાત ફેલાઈને ઝેરી મેલેરિયા અને ડેન્ગ્યુ જેવા ઘાતક રોગના ભરડામાં આવીને નિર્દોષ લોકોને જીવ ગુમાવવા પડે છે. તેમ છતાં અસારવા વોર્ડમાં સ્વચ્છતા જળવાતી ન હોઈ ખુદ સ્થાનિક ધારાસભ્ય પ્રદીપ પરમાર ત્રાસી ઊઠ્યા છે.